
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1889 


18 Οκτωβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη θέσεως «Πύργος», Δημοτικού Διαμερίσματος 
Γρηγόρη Δήμου Συμπολιτείας Νομού Αχαΐας ως 

Αρχαιολογικού Χώρου. 1 

Καθορισμός Ζωνών Α'. και Β'. προστασίας του Αρχαιο¬ 
λογικού Χώρου των αρχαίων λατομείων στα Εξαμί- 
λια Κορινθίας και καθορισμός χρήσεων γης στη Ζώ¬ 
νη Α. 2 

Συγχώνευση Νομικών Προσώπων στο Δήμο Ιλίου Ν. 

Αττικής. 3 

Σύσταση Νομικού Προσώπου στο Δήμο Κορινθίων με 
την επωνυμία «Σχολική Επιτροπή 10ου Δημοτικού 
Σχολείου Δημοτικού Διαμερίσματος Κορινθίων του 

Δήμου Κορινθίων». 4 

Σύσταση Νομικού Προσώπου στο Δήμο Κορινθίων με 
την επωνυμία «2η Ενιαία Σχολική Επιτροπή 2ου Δη¬ 
μοτικού Σχολείου και 1 ου Νηπιαγωγείου Δημοτικού 
Διαμερίσματος Κορινθίων του Δήμου Κορινθίων». 5 


Κατάργηση Νομικού Προσώπου του Δήμου Κορινθίων 
με την επωνυμία «2η Ενιαία Σχολική Επιτροπή 2ου 
Δημοτικού, 10ου Δημοτικού, 1ου Νηπιαγωγείου και 
Ειδικού Σχολείου Κορίνθου». 6 


ΑΠΟΦΑΣΕΙ Σ 

Αριθ.ΥΠΠΟ/ΑΡΧ/Α1/Φ43/37892/2450 ( 1 ) 

Κήρυξη θέσεως «Πύργος», Δημοτικού Διαμερίσματος 
Γρηγόρη Δήμου Συμπολιτείας Νομού Αχαΐας ως Αρ¬ 
χαιολογικού Χώρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α26.7.85) «Κυ¬ 
βέρνηση και κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/τ.Β 
29.11.90 «Εξαίρεση από τον περιορισμό των τριών υπο¬ 
γραφών». 


3. Τις διατάξεις του Κ.Ν. 5351/32 «Περί Αρχ/των». 

4. Τις διατάξεις του Ν. 1127/81 (ΦΕΚ 32/τ.Α/81), «Περί 
κυρώσεως της εις Λονδίνο», την 6η Μάίου 1969 υπογρα- 
φείσας Ευρωπαϊκής Συμβάσεως δια την προστασία της 
αρχαιολογικής κληρονομιάς». 

5. Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος, όπως διατυπώθηκε 
στηναρ. 7/27.7.99, συνεδρία του, αποφασίζουμε: 

Χαρακτηρίζουμε ως Αρχαιολογικό Χώρο τη θέση «Πύρ¬ 
γος» του Δημοτικού Διαμερίσματος Γ ρηγόρη, Δήμου Συ¬ 
μπολιτείας Νομού Αχαΐας για λόγους προστασίας κυκλι¬ 
κού κτηρίου, φυλακείου των ελληνιστικών χρόνων, διαμέ¬ 
τρου 9 μ., κτισμένου· κατά το ισόδομο οικοδομικό 
σύστημα που σώζεται σε υψόμετρο 550 μ. στην κορυφή 
κωνικού λόφου. 

Το σύνολο της κηρυσσόμενης περιοχής οριοθετείται 
στο επισυναπτόμενο τοπογραφικό διάγραμμα (απόσπα¬ 
σμα ΦΧ σε κλ.: 1:5000) με τα σημεία Α,Β,Γ,Δ,-Α, που αντι¬ 
στοιχούν στον ακόλουθο πίνακα συντεταγμένων: 

ΠΙΝΑΚΑΣ ΣΥΝΤΕΤΑΓΜΕΝΩΝ 


Αρχαιολογικού χώρου στη θέση «Πύργος» 
Δημ. Διαμ. ·*Γρηγόρη» του Δήμου Συμπολιτείας 


ΚέντρονΦ.Χ. 

1:100.000 

Φύλλο Χάρτη 1:5.000 

φύλλο = 

38° 15' 

λ = 

-2° 15' 
ΑΡΙΘΜΟΣ 

ΣΗΜΕΙΟ 

V 

Λ. 

Ψ 

ΦΥΛΛΟΥ 

Α 

2420 

-3055 

6227® 

Β 

2622 

-3072 

6227® 

Γ 

2648 

-3198 

6227® 

Δ 

2470 

-3215 

6227® 


Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

Αριθ. ΥΠΠΟ/ΑΡΧ/Α1/Φ4/44782/2836 (2) 

Καθορισμός Ζωνών Α'. και Β'. προστασίας του Αρχαιολο¬ 
γικού Χώρου των αρχαίων λατομείων στα Εξαμίλια Κο¬ 
ρινθίας και καθορισμός χρήσεων γης στη Ζώνη Α. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψιν: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 {ΦΕΚ 743/Β/ 
29.11.90 «Εξαίρεση από τον περιορισμό των τριών υπο¬ 
γραφών». 

3. Τις διατάξεις του Κ.Ν. 5351/32 «Περί Αρχαιοτήτων». 

4. Τις διατάξεις του Ν. 1127/81 (ΦΕΚ 32/Α/1981) «Περί 
κυρώσεως της εις Λονδίνον, την 6η Μάίου 1969 υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

5. Το Ν. 1892/90 (ΦΕΚ 101 /Α/31.7.1990) κεφάλαιο ΙΔ' 
άρθρο 91 - ρυθμίσεις αρμοδιότητας του Υπουργείου Πο¬ 
λιτισμού». 

6. Την ΥΠΠΟ/ΑΡΧ/Α1 /Φ43/33718/1430/21.7.1993 
Υπουργική Απόφαση (ΦΕΚ 566/τ.Β/30.7.93) με την οποία 
κηρύχθηκε ως αρχαιολογικός χώρος η περιοχή των αρ¬ 
χαίων λατομείων Εξαμιλίων Κορινθίας. 

7. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 
22/12.5.1999 Συνεδρία του, αποφασίζουμε: 

Για την αποτελεσματικότερη προστασία και ανάδειξη 
του σημαντικότατου κηρυγμένου Αρχαιολογικού Χώρου 
των αρχαίων λατομείων στα Εξαμίλια Κορινθίας και της 
φυσιογνωμίας του, καθορίζονται στο σύνολο της ελεγχό¬ 
μενης από πλευράς αρχαιολογικού Νόμου περιοχής Ζώ¬ 
νες προστασίας Α και Β, ως εξής: 

I. Ζώνη Α 

Καθρίζεται ως αδόμητη Ζώνη Α, απολύτου προστασίας 
του Αρχαιολογικού Χώρου των αρχαίων λατομείων Εξα¬ 
μιλίων Κορινθίας η περιοχή, η οποία περιλαμβάνει τρεις 

ενότητες και ορίζεται με σταθερά σημεία Α, Β, Γ.Μ, Ν, 

Ξ, Α στον χάρτη κλίμακας 1:5.000, που συνοδεύει την πα¬ 
ρούσα Απόφαση. Τα σημεία, που οριοθετούν τη ζώνη Α, 
αντιστοιχούν στα ζεύγη συντεταγμένων, που παρατίθε¬ 
νται στο συνημμένο πίνακα συντεταγμένων. 

Πρώτη ενότητα: Ορίζεται από τα σημεία ΑΙ,ΒΙ.ΓΙ,ΤΙ, 
ΥΙ,ΦΙ,ΧΙ,ΨΙ,ΩΙ,ΑΙ. 

Δεύτερη Ενότητα: Ορίζεται από τα σημεία Ρ1. ΣΙ, Λ 1 , 
ΕΙ,ΟΙ,ΠΙ,ΠΓ,ΡΙ. 

Τρίτη Ενότητα: Ορίζεται από τα σημεία Ζ1. Η1, Θ1, II, 
ΚΙ,ΛΙ, ΜΙ, ΝΙ,ΖΙ. 

Στην παραπάνω οριοθετούμενη Ζώνη Α καθορίζονται οι 
εξής χρήσεις γης: για λόγους άμεσης προστασίας των 
αρχαίων λατομείων θα απαγορεύεται όχι μόνο η δόμηση 
αλλά και οποιαδήποτε κατασκευή για την οποία απαιτεί¬ 
ται ή δεν απαιτείται άδεια της αρμόδιας πολεοδομικής 
αρχής. 

Δεν θα επιτρέπεται η τοποθέτηση οικιακών ή τροχοβιλ- 
λών. Απαγορεύονται ρητώς οποιαδήποτε λατομική δρα¬ 
στηριότητα καθώς και κάθε είδους επιχωματώσεις. Δεν 
επιτρέπεται η χρήση θερμοκηπίων, η διάνοιξη νέων δρό¬ 
μων, αλλά μόνον η συντήρηση και όχι η διαπλάτυνση των 
υφισταμένων. 

Επιτρέπεται μόνο η υφιστάμενη αγροτική χρήση, η 
οποία είναι κυρίως καλλιέργειες ελαιοδένδρων, σιτηρών, 
αμπέλου, καθώς και πορτοκαλιάς, αμυγδαλιάς και βερυ- 


κοκιάς, ύστερα από έγκριση της Εφορείας Αρχαιοτήτων 
Ναυπλίου. 

Διατηρείται η υφισταμένη βλάστηση. 

Η άρδευση θα γίνεται με επιφανειακό δίκτυο ή με αυλά¬ 
κια, που θα ανοίγονται κατά μήκος της μιας πλευράς του 
κτήματος. Το βάθος των αυλακιών θα γίνεται ανάλογα με 
την κλίση του εδάφους και ύστερα από τη σύμφωνη γνώ¬ 
μη της αρμόδιας Εφορείας Αρχαιοτήτων. 

Επιτρέπεται η κατασκευή περιφράξεων με τη μορφή 
συρματοπλέγματος σε βάση από οπλισμένο σκυρόδεμα, 
της οποίας το βάθος θα φθάνει μέχρι 0,40 μ. από το επί¬ 
πεδο του φυσικά διαμορφωμένου εδάφους. 

Επιτρέπεται η κατασκευή υδατοδεξαμενών και αντλιο¬ 
στασίων. Η ανέγερσή τους επιτρέπεται κατόπιν της σύμ¬ 
φωνης γνώμης της αρμόδιας Διεύθυνσης Γεωργίας περί 
της αναγκαιότητας ή σκοπιμότητος εκτέλεσης του έρ¬ 
γου. Το μέγιστο ύψος τους ορίζεται σε 2,50 μ., μετρούμε- 
νο από την πέριξ φυσική ή τεχνητά διαμορφωμένη στάθ¬ 
μη του εδάφους. 

Γιων νομίμως υφισταμένων κτισμάτων επιτρέπεται μόνο 
η συντηρηση και η επισκευή τους, για λόγους χρήσεως 
και υγιεινής, απαγορευομένης οποιοσδήποτε επέκτασης 
(καθ’ ύψος ή κατ' επέκταση). 

Οποιαδήποτε από τις παραπάνω δραστηριότητες στη 
Ζώνη Α επιτρέπεται μόνον εφ’ όσον έχει την προηγούμε¬ 
νη έγκριση της αρμόδιας Δ'. Ε.Π.Κ.Α. Ναυπλίου και την 
επίβλεψή της, όπου η ίδια κρίνει ότι απαιτείται. 

Επιβάλλεται η άμεση κατεδάφιση όλων αναξαιρέτως 
των αυθαιρέτων κτισμάτων κατά τις κείμενες διατάξεις 
(Κ.Ν. 5351/32, άρθρα 50, 52, Ν. 1337/83 (ΦΕΚ 33/τ.Α. 
14.3.83) «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις», άρθρα 15, παραγρ. 
2στ, και 17, παραγρ. 1), βάσει των οποίων αυθαίρετα χτί¬ 
σματα εντός Αρχαιολογικού Χώρου ουδέποτε νομιμοποι¬ 
ούνται και υποχρεωτικώς κατεδαφίζονται. 

Είναι αυτονόητο ότι, επειδή οι παραπάνω απαγορεύ¬ 
σεις της πρώτιστα κατά τον Νόμο αρμόδιας για την πε¬ 
ριοχή Δ', Ε.Π.Κ.Α. Ναυπλίου χωρούν ανεξάρτητα και αυ- 
τοτελως από οποιαδήποτε άλλη έγκριση συναρμόδιας 
αρχής, της οποίας και κατισχύουν, κάθε συναρμόδια Υπη¬ 
ρεσία θα πρέπει, στα πλαίσια της αρμοδιότητας και δικαι¬ 
οδοσίας της, να υλοποιεί με κάθε μέσον την εκ του Νόμου 
επιβαλλόμενη, για την προστασία του Αρχαιολογικού Χώ¬ 
ρου και της φυσιογνωμίας του, την άμεση διακοπή εργα¬ 
σιών οποιοσδήποτε χτίσματος ή κατασκευής εντός της 
Ζώνης Α. 

Η. Ζώνη Β. 

Η Ζώνη Β προστασίας του Αρχαιολογικού Χώρου των 
αρχαίων λατομείων Εξαμιλίων Κορινθίας χωρίζεται σε 
Ζώνη Β1 και Ζώνη Β2 

Η Ζώνη Β1 επιμερίζεται σε δύο ενότητες. 

Η πρώτη ενότητα Β1 ορίζεται από τα σημεία Γ1, Δ1, ΣΙ, 
Ρ1, ΤΙ, Γ1 και η δεύτερη ενότητα Β1 από τα σημεία ΟΙ, ΞΙ, 
ΞΊ, Πΐ. ΟΙ. 

Ζώνη Β2 

Η Ζώνη Β2 ορίζεται από τα σημεία Ε1, ΕΓ, Ζ1, Ν1, ΞΙ, 
ΟΙ, Ε1. 

Τα σημεία, που οριοθετούν την Ζώνη Β1 καιτηνΖώνη Β2 
αντιστοιχούν οτα ζεύγη συντεταγμένων, που παρατίθε¬ 
νται στο συνημμένο πίνακα συντεταγμένων. 

Στη Ζώνη Β (Β1 και Β2) η Υπηρεσία μας θα επιτρέπει από 
πλευράς Αρχαιολογικού Νόμου τη δόμηση με ειδικούς 
όρους και περιορισμούς, οι οποίοι, διατυπώνονται σε υπό 

έκδοση Απόφασή μας και οι οποίοι, ύστερα από επεξερ- την επίβλεψη της αρμόδιας Δ' Εφορείας Προϊστορικών 
γασίααπότο συναρμόδιο Υπουργείο Περιβάλλοντος, Χω- και Κλασσικών Αρχαιοτήτων. 

ροταξίας και Δημοσίων Έργων, θα θεσμοθετηθούν με ει- η παρούσα απόφαση να δημοσιευθεί στην Εφημερίδα 
δικό Προεδρικό Διάταγμα, που θα προωθηθεί από τους τη ς Κυβερνήσεως. 
δύο συναρμόδιους Υπουργούς Πολιτισμού και 

ΠΕ.ΧΩ.ΔΕ. Οποιαδήποτε όμως, δραστηριότητα στη Ζώνη Αθήνα, 1 Οκτωβρίου 1999 

αυτή θα επιτρέπεται μόνο εφ’ όσον έχει την προβλεπομε- 

νη από τις σχετικές διατάξεις του Κ.Ν. 5351/32 «Περί Αρ- ηυπουργος 

χαιοτήτων» προηγούμενη έγκριση της Υπηρεσίας μας και ΕΛΙΣΑΒΕΤ ΠΑΠΑΖΩΗ 

Αριθ. 40553 (3) 

Συγχώνευση Νομικών Προσώπων στο Δήμο Ιλίου Ν. Ατ¬ 
τικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις αριθμ.: 13726 / 28-6-84 απόφαση της Νομαρχίας 
Δυτ. Αττικής, 44747/13-2-96 απόφαση Περιφ.Δ/νσης Αθη¬ 
νών και 4880/14-11 -97 & 9890/3-12-97 αποφάσεις της Πε¬ 
ριφέρειας Αττικής, που δημοσιεύτηκαν στα ΦΕΚ 497/ 
1984, 215/1996, 1095/1997 και 1141/1997 αντίστοιχα και 
αφορούσαν τη σύσταση στο Δήμο Ιλίου ίδιων Νομικών 
Προσώπων με το όνομα: «ΚΑΠΗ Ν. Λιοσίων», «2ο ΚΑΠΗ 
Ιλίου», «3ο ΚΑΠΗ Ιλίου» και «4ο ΚΑΠΗ Ιλίου». 

2. Τις διατάξεις του άρθρου 203 του Π.Δ. 410/95 
(Δ.Κ.Κ.). 

3. Την αριθμ. 400/1999 απόφαση του Δημοτικού Συμ¬ 
βουλίου Ιλίου, που αφορά τη συγχώνευση των τεσσάρων 
ΚΑΠΗ του Δήμου Ιλίου, αποφασίζουμε: 

1. Συστήνουμε στο Δήμο Ιλίου του Νομού Αττικής ίδιο, 
Νομικό Πρόσωπο με το όνομα: «ΚΑΠΗ ΔΗΜΟΥ ΙΛΙΟΥ». 

2. ΣΚΟΠΟΣ: 

Σκοπός του Νομικού Προσώπου που συνιστάται σ’ 
εφαρμογή προγράμματος εξωιδρυματικής προστασίας 
ηλικιωμένων είναι η παροχή ιατροκοινωνικής προστασίας 
στα ηλικιωμένα άτομα της περιοχής του Δήμου Ιλίου, 
ώστε αυτά να παραμένουν στην οικογένεια και στην κοι¬ 
νότητα. 

3. ΠΕΡΙΟΥΣΙΑ: 

Η περιουσία των κατ’ ιδία συγχωνευομένων ΚΑΠΗ πε¬ 
ριέρχεται στο ενιαίο Νομικό Πρόσωπο, το οποίο εξομοιώ¬ 
νεται με καθολικό διάδοχο δηλαδή υποκαθίσταται αυτο- 
δικαιώς και χωρίς καμία άλλη διατύπωση σε όλα τα γενι¬ 
κά δικαιώματα και τις υποχρεώσεις των συγχωνευθέντων 
Νομικών Προσώπων από τη δημοσίευση της απόφασης 
για τη συγχώνευση στην Εφημερίδα της Κυβερνήσεως. 
Εκκρεμείς δίκες συνεχίζονται από το νέο Νομικό Πρόσω¬ 
πο χωρίς καμία ειδικότερη διατύπωση για τη συνέχιση 
από αυτό. 

4. ΠΟΡΟΙ: 

Πόροι του ΚΑΠΗ του Δήμου Ιλίου είναι: 

1) Ετήσια επιχορήγηση του Δήμου Ιλίου. 

2 ) Επιχορήγηση και κάθε άλλη παροχή του Κράτους εί¬ 
τε προς αυτό, είτε προς το Δήμο Ιλίου για το Νομικό Πρό¬ 
σωπο αυτό. Η επιχορήγηση αυτή αποτελεί τακτικό εσόδο 
και καλύπτει ανάγκες λειτουργίας απόκτησης οικοπέδων, 
κατασκευής των εγκαταστάσεων και αγοράς αναγκαίου 
εξοπλισμού. 

3) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

4) Εσοδα από την (προαιρετική) συμβολική χρηματική 
συμμετοχή των μελών που έχουν ανάγκη προστασίας. 

5) Πρόσοδοι από δική του περιουσία και 

6) Κάθε άλλη νόμιμη πρόσοδος. 

Η διοίκηση, οργάνωση και λειτουργία του Ν.Π. καθορί¬ 
ζεται από τις διατάξεις του άρθρου 203 του Π.Δ. 
410/1995. 

Το Ν.Π. εκπροσωπείται στα δικαστήρια και σε κάθε Δη¬ 
μόσια Αρχή από τον Πρόεδρό του και όταν αυτός απου¬ 
σιάζει ή κωλύεται από τον Αντιπρόεδρο. 

Κάλυψη δαπάνης: 

Από τις διατάξεις αυτής της απόφασης προκαλείται δα¬ 


πάνη σε βάρος του προϋπολογισμού του Δήμου Ιλίου 
ύψους 50.000.000 δρχ. περίπου για το τρέχον οικονομικό 
έτος και 80.000.000 δρχ. περίπου για καθένα από τα επό¬ 
μενα έτη, έχει δε προβλεφθεί σχετική πίστωση στον Κ.Α. 
21.212.11 του προϋπολογισμού του Δήμου Ιλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 1999 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 
-«- 

Αριθ. Οικ. 14130 ( 4 ) 

Σύσταση Νομικού Προσώπου στο Δήμο Κορινθίων με την 
επωνυμία «Σχολική Επιτροπή 10ου Δημοτικού Σχολεί¬ 
ου Δημοτικού Διαμερίσματος Κορινθίων του Δήμου 
Κορινθίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρ. 203 Π.Δ. 410/95 «περί κωδι¬ 
κοποίησης σε ενιαίο κείμενο των ισχυουσών διατάξεων 
του Δ.Κ.Κ.» 

2. Τις διατάξεις του άρθρ. 27 Ν. 2081/92 που ρυθμίζει 
τον έλεγχο των δαπανών που προκαλούν οι κανονιστικές 
διοικητικές πράξεις. 

3. Την αριθμ. 294/99 νόμιμα ληφθείσα απόφαση του Δη¬ 
μοτικού Συμβουλίου Κορινθίων περί σύστασης ιδίου Νο¬ 
μικού Προσώπου με την επωνυμία «Σχολική Επιτροπή 
10ου Δημοτικού Σχολείου Δημοτικού Διαμερίσματος Κο- 
ρινθίωντου Δήμου Κορινθίων», αποφασίζουμε: 

Συνιστούμε στο Δημοτικό Διαμέρισμα Κορινθίων Δήμου 
Κορινθίων ίδιο Νομικό Πρόσωπο με την επωνυμία «Σχολι¬ 
κή Επιτροπή 10ου Δημοτικού Σχολείου Δημοτικού Διαμε¬ 
ρίσματος Κορινθίων του Δήμου Κορινθίων» του οποίου οι 
σκοποί και οι πόροι είναι οι εξής: 

Σκοπός: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών, κ.λ.π. 

β) Η εκτέλεση μικρών έργων για την επισκευή και συ¬ 
ντήρηση των διδακτηρίων. 

γ) Η αποκατάσταση των φθορών και ζημιών των επί¬ 
πλων του εξοπλισμού και γενικά των διδακτηριακών εγκα¬ 
ταστάσεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα, σκεύη, βιβλία 
για τη σχολική βιβλιοθήκη και γενικά όλα τα μέσα που εί¬ 
ναι απαραίτητα για τη λειτουργία του και γενικότερα η λή¬ 
ψη όλων των μέτρων που κρίνονται αναγκαία για τη στή- 
ριξη της διοικητικής λειτουργίας των σχολικών μονάδων. 

Πόροι: 

α) Η ετήσια επιχορήγηση του Δήμου εκ δρχ. 2.000.000. 

β) Η ετήσια επιχορήγηση του Κράτους 

γ) Κάθε είδους εισφορές, δωρεές, κληρονομιές, κληρο¬ 
δοσίες 

δ) Εισπράξεις από το αντίτιμο των παρεχομένων πραγ¬ 
μάτων και υπηρεσιών 

ε) Πρόσοδοι από την περιουσία του. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Από τις διατάξεις αυτής της απόφασης προκαλείται δα¬ 
πάνη 2.000.000 δρχ. σε βάρος του προϋπολογισμού του 
Δήμου Κορινθίων, εγγεγραμμένη στην Κ.Α. 2119α για κά¬ 
θε οικονομικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 15 Σεπτεμβρίου 1999 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

- «- 

Αριθ. Οικ. 14131 _ _ (5) 

Σύσταση Νομικού Προσώπου στο Δήμο Κορινθίων με την 
επωνυμία «2η Ενιαία Σχολική Επιτροπή 2ου Δημοτικού 
Σχολείου και 1ου Νηπιαγωγείου Δημοτικού Διαμερί¬ 
σματος Κορινθίων του Δήμου Κορινθίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρ. 203 Π.Δ. 410/95 «περί κωδι¬ 
κοποίησης σε ενιαίο κείμενο των ισχυουσών διατάξεων 
του Δ.Κ.Κ.» 

2. Τις διατάξεις του άρθρ. 27 Ν. 2081/92 που ρυθμίζει 
τον έλεγχο των δαπανών που προκαλούν οι κανονιστικές 
διοικητικές πράξεις. 

3. Την αριθμ. 294/99 νόμιμα ληφθείσα απόφαση του Δη¬ 
μοτικού Συμβουλίου Κορινθίων περί σύστασης ιδίου Νο¬ 
μικού Προσώπου με την επωνυμία «2η Ενιαία Σχολική Επι¬ 
τροπή 2ου Δημοτικού Σχολείου και 1ου Νηπιαγωγείου 
Δημοτικού Διαμερίσματος Κορινθίων του Δήμου Κοριν- 
θίων», αποφασίζουμε: 

Συνιστούμε στο Δημοτικό Διαμέρισμα Κορινθίων του 
Δήμου Κορινθίων ίδιο Νομικό Πρόσωπο με την επωνυμία 
«2η Ενιαία Σχολική Επιτροπή 2ου Δημοτικού Σχολείου και 
1ου Νηπιαγωγείου Δημοτικού Διαμερίσματος Κορινθίων 
του Δήμου Κορινθίων» του οποίου οι σκοποί και οι πόροι 
είναι οι εξής: 

Σκοπός: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών, κ.λ.π. 

β) Η εκτέλεση μικρών έργων για την επισκευή και συ¬ 
ντήρηση των διδακτηρίων. 

γ) Η αποκατάσταση των φθορών και ζημιών των επί- 
πλωντου εξοπλισμού και γενικά των διδακτηριακών εγκα¬ 
ταστάσεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα, σκεύη, βιβλία 
για τη σχολική βιβλιοθήκη και γενικά όλα τα μέσα που εί¬ 
ναι απαραίτητα για τη λειτουργία του και γενικότερα η λή¬ 
ψη όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονάδων. 
Πόροι: 

α) Η ετήσια επιχορήγηση του Δήμου εκ δρχ. 2.560.000. 
β) Η ετήσια επιχορήγηση του Κράτους 
γ) Κάθε είδους εισφορές, δωρεές, κληρονομιές, κληρο¬ 
δοσίες κ.λ.π. 


δ) Εισπράξεις από το αντίτιμο των παρεχομένων πραγ¬ 
μάτων και υπηρεσιών 
ε) Πρόσοδοι από την περιουσία του 
Από τις διατάξεις αυτής της απόφασης προκαλείται δα¬ 
πάνη 2.560.000 δρχ. σε βάρος του προϋπολογισμού του 
Δήμου Κορινθίων, εγγεγραμμένη στην Κ.Α. 2119α για κά¬ 
θε οικονομικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 15 Σεπτεμβρίου 1999 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

- ♦- 

Αριθ. 13470 (6) 

Κατάργηση Νομικού Προσώπου του Δήμου Κορινθίων με 
την επωνυμία «2η Ενιαία Σχολική Επιτροπή 2ου Δημο¬ 
τικού, 10ου Δημοτικού, 1ου Νηπιαγωγείου και Ειδικού 
Σχολείου Κορίνθου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρ. 203 Π.Δ. 410/95 «περί κωδι¬ 
κοποίησης σε ενιαίο κείμενο των ισχυουσών διατάξεων 
του Δ.Κ.Κ.». 

2. Την αριθμ. 15262/8.11.94 προηγούμενη απόφαση 
του Νομάρχη Κορινθίας, περί σύστασης Ν.Π. στο Δήμο 
Κορινθίων με την επωνυμία «2η Ενιαία Σχολική Επιτροπή 
2ου Δημοτικού, 10ου Δημοτικού, 1ου Νηπιαγωγείου και 
Ειδικού Σχολείου Κορίνθου». 

3. Το αριθμ. 222/28.12.98 έγγραφο του 10ου Δημοτικού 
Σχολείου του Δήμου Κορινθίων σύμφωνα με το οποίο το 
ανωτέρω Σχολείο θα μετεγκατασταθεί σε καινούργιο δι¬ 
δακτήριο με το νέο Σχολικό έτος. 

4. Την αριθμ. 294/99 νόμιμα ληφθείσα απόφαση του Δη¬ 
μοτικού Συμβουλίου Κορινθίων περί κατάργησης της 
«2ης Ενιαίας Σχολικής Επιτροπής 2ου Δημοτικού, 10ου 
Δημοτικού, 1ου Νηπιαγωγείου και Ειδικού Σχολείου Κο¬ 
ρίνθου» 

5. Τις διατάξεις του άρθρ. 27 του Ν. 2081/92 που ρυθμί¬ 
ζουν τον έλεγχο των δαπανών που προκαλούν οι κανονι¬ 
στικές διοικητικές πράξεις, αποφασίζουμε: 

Ανακαλούμε την αριθμ. 15262/8.11.94 προηγούμενη 
απόφαση Νομάρχη Κορινθίας και καταργούμε το Ν.Π. με 
την επωνυμία «2η Ενιαία Σχολική Επιτροπή 2ου Δημοτι¬ 
κού, 10ου Δημοτικού, 1ου Νηπιαγωγείου και Ειδικού Σχο¬ 
λείου Κορίνθου» του Δήμου Κορινθίων. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Κο- 
ρινθίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 15 Σεπτεμβρίου 1999 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



